شه‌فه‌ق نيوز/ مه‌سعود بارزانى سه‌رۆك پارت ديموكرات كوردستان، جه‌خت له‌وه‌ كرد هيزه‌يل پێشمه‌رگه‌ ئه‌را گشت جه‌هان چه‌سپانه‌ى ك چه‌ك ئيراده‌و قوربانيدان له‌گشت چه‌كيگ وه‌هيزتره‌و سه‌ركه‌فتن ئه‌را ئه‌وانه‌ ئه‌دێ ك خاوه‌ن مه‌سه‌له‌يگ ره‌وان.
لێدوانه‌يل بارزانى له‌ په‌ياميگ هات وه‌ بوونه‌ى وه‌سه‌رچگن 31 ساڵ له‌بان جه‌نگ خواكوڕك ك له‌تى پێشمه‌رگه‌ وه‌ سه‌ركردايه‌تيى سه‌ركه‌فتن گه‌ورايگ له‌بان هيزه‌يل رژيم وه‌رين تۆمار كرد سه‌ربار نابه‌رابه‌رى له‌ چه‌ك و ته‌قه‌مه‌نى.
بارزانى وت: ئمڕوو 31 ساڵ له‌بان داستان خواكوڕك گوزه‌ر كرد و له‌تى پێشمه‌رگه‌ سه‌ربار ئه‌وه‌گ چه‌ك و ته‌قه‌مه‌نى كه‌م داشت وه‌لێ وه‌ تويه‌نست وه‌ ئيراده‌و قوربانيدان گورز گه‌ورا له‌ دوشمن بووه‌شنێد و ئوميد له‌ ناخ ملله‌ت كوردستان وه‌ زينگى بيليده‌و.
